ইউটোপিয়া (বই)
ইউটোপিয়া (ইংরেজি: Utopia), (Libellus vere aureus, nec minus salutaris quam festivus, de optimo rei publicae statu deque nova insula Utopia) হচ্ছে স্যার থমাস মুর রচিত একটি বই যা ১৫১৬ সালে প্রকাশিত হয়। এই গ্রন্থটি আকারে ক্ষুদ্র হলেও দুখণ্ডে বিভক্ত। এটির প্রথম খণ্ড রচিত হয় ১৫১৬ সালে এবং দ্বিতীয় খণ্ড রচিত হয় ১৫১৫ সালে। অনেকটা প্লেটোর অণুকরণে তিনি প্রথমেই আদর্শ রাষ্ট্রের রূপরেখা ও পরিকল্পনা অঙ্কন করেন, যা বইয়ের দ্বিতীয় খণ্ডে অন্তর্ভুক্ত রয়েছে। শেষে রচনা করেন ত্রুটিপূর্ণ রাষ্ট্র ও সমাজব্যবস্থার বিবরণ যা অন্তর্ভুক্ত হয়েছে প্রথম খণ্ডে।